Goreyê agahîyanê ke çimeyanê herêmîyan ra ameyî girewtene, koma cergan 'Semerkant' û 'polîsanê leşkerîyan' ê dewleta tirke ya îşxalkere dewa Hikîçî ya qezaya Şîyê ya Efrînî de 4 ciwanî remnayî.
Nameyê nê kesan wina yê: Şêrhat Zaîm Hesen (28), Ridwan Reşîd Miho (30), Ebdulqadir Reşîd Hesen (32) û Ziyad Arif Miho (34). Dîya zanayene ke nê kesî zîndanêkê îşxalkeran ê Efrîn de ameyî cakerdene.
Şêrhat Zaîm Hesen 17ê tebaxa 2021î de zî hetê cergan ra amebi remnayene û pê fîdye amebi veradayene.
Serra 2018î ra nata tewr tay 300 hezar merdimê Efrînî bi zorî ca û wareyanê xo ra ameyî cakerdene.
